Diari Oficial de la Generalitat Valenciana


Sumari del DOGV 3437, del 18-02-1999 (1999/1156)

RESOLUCIÓ de 5 de febrer de 1999, de la Direcció Territorial de Cultura i Educació de València, per la qual s’estableix el calendari i el procediment d’admissió d’alumnes a centres docents no universitaris sostinguts amb fons públics per al curs 1999/2000.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3437

Data del DOGV
:   18-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1156


Data del document
:   05-02-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * València
    * accés a l'educació
    * alumne
    * alumnat

RESOLUCIÓ de 5 de febrer de 1999, de la Direcció Territorial de Cultura i Educació de València, per la qual s'estableix el calendari i el procediment d'admissió d'alumnes a centres docents no universitaris sostinguts amb fons públics per al curs 1999/2000. [1999/X1156]
  
El Decret 27/1998, de 10 de març, del Govern Valencià (DOGV de 26 de març), estableix els criteris d'admissió d'alumnes als centres docents no universitaris sostinguts amb fons públics. Les normes que regulen el procés d'admissió d'alumnat es determinen mitjançant l'Ordre de 3 d'abril de 1998 (DOGV de 8 d'abril).
  
L'apartat quart de l'esmentada ordre autoritza el director territorial a dictar resolució en la qual es determine el calendari ordinari, extraordinari i els terminis màxims de les actuacions relacionades amb el procés d'admissió d'alumnat als centres docents del seu àmbit de competències.
  
Igualment, en diversos apartats de l'esmentada ordre s'indiquen altres actuacions que les direccions territorials desenvoluparan i que fan referència al procés d'admissió.
  
Cal, per tant, establir per al curs 1999/2000 el calendari del procés d'escolarització dels alumnes als centres dels nivells esmentats sostinguts amb fons públics.
  
Per això, i en virtut de les facultats conferides, resolc:
  
Primer
  
El calendari que s'ha de seguir en el procés d'admissió de l'alumnat, el resum del qual es publica a l'annex d'aquesta resolució, serà el que corresponga segons l'ensenyament que s'impartisca:
  
Educació Infantil/Educació Preescolar, Educació Primària, Educació Especial.
  
Educació Secundària Obligatòria
  
Batxillerat, BUP/COU, FP, Cicles Formatius de Grau Mitjà
  
Els centres d'Educació Primària que, a més, escolaritzen primer cicle d'ESO, desenvoluparan el procés dels dos nivells conjuntament.
  
Segon
  
El calendari que s'ha de seguir en el procés de matriculació ordinària serà el següent:
  
1. Convocatòria i/o constitució de les comissions municipals d'escolarització de districte i sectorials a les localitats on n'hi haguera.
  
E. Infantil/E. Preescolar, E. Primària, E. Especial: fins al 5 de març.
  
ESO, Batxillerat, BUP/COU i FP, Cicles Formatius de Grau Mitjà: fins al 5 de març.
  
2. Una vegada constituïdes les comissions desenvoluparan, abans del començament del termini de preinscripció dels alumnes, les activitats indicades en l'article 6é de l'Ordre de 3 d'abril de 1998.
  
Aquestes activitats han de coordinar-se entre les comissions municipals d'escolarització, de districte i/o sectorials de cada ajuntament, els centres escolars i la Direcció Territorial de Cultura i Educació.
  
Els directors dels centres hauran de publicar al tauler d'anuncis les següents normes de matriculació:
  
El Decret 27/1998, de 10 de març (DOGV de 26 de març); l'Ordre de 3 d'abril de 1998 (DOGV de 8 d'abril), aquesta resolució i els documents que recullen la informació a la qual es refereix aquest apartat.
  
3. Termini de presentació de sol·licituds als centres receptors: (els models de sol·licitud figuren en els annexos I, II i III de l'Ordre de 3 d'abril de 1998):
  
E. Infantil/E. Preescolar, E. Primària, E. Especial: del 22 de març al 31 de març.
  
ESO. Confirmació de plaça d'alumnes adscrits: del 13 d'abril al 23 d'abril.
  
ESO. Oferta general: de l'1 de juny al 8 de juny.
  
Batxillerat, BUP/COU, FP, Cicles Formatius de Grau Mitjà: del 13 d'abril al 30 d'abril.
  
Prèviament al començament del termini de presentació de sol·licituds, es trametran a les comissions d'escolarització les relacions de llocs escolars disponibles que s'ajustaran als annexos V a IX de l'esmentada ordre.
  
Els centres receptors de sol·licituds de confirmació de plaça remetran aquestes relacions als centres sol·licitats en primer lloc, junt amb la documentació corresponent, a l'endemà de finalitzar el termini de preinscripció.
  
4. Comprovació de duplicitats
  
E. Infantil/ E. Preescolar, E. Primària, E. Especial: fins al 21 d'abril.
  
ESO. Confirmació de plaça d'alumnes adscrits: fins al 30 d'abril.
  
ESO. Oferta general: fins al 15 de juny.
  
Batxillerat, BUP/COU, FP, Cicles Formatius de Grau Mitjà: fins al 7 de maig.
  
5. Baremació de les sol·licituds i tramesa a les comissions d'escolarització de les llistes d'alumnes admesos i no admesos pels consells escolars de centres públics i titulars de centres privats.
  
E. Infantil/E. Preescolar, E. Primària, E. Especial: fins al 30 d'abril.
  
ESO. Confirmació de plaça d'alumnes adscrits: fins a l'11 de maig.
  
ESO. Oferta general: fins al 21 de juny.
  
Batxillerat, BUP/ COU, FP, Cicles Formatius de Grau Mitjà: fins al 18 de maig.
  
6. Elaboració de les llistes provisionals i la seua publicació
  
E. Infantil/E. Preescolar, E. Primària, E. Especial: fins al 5 de maig.
  
ESO. Confirmació de plaça d'alumnes adscrits: fins al 14 de maig.
  
ESO. Oferta general: fins al 22 de juny.
  
Batxillerat, BUP/COU, FP, Cicles Formatius de Grau Mitjà: fins al 21 de maig.
  
7. Reclamacions davant el Consell Escolar
  
E. Infantil/E. Preescolar, E. Primària, E. Especial: fins al 12 de maig.
  
ESO. Confirmació de plaça d'alumnes adscrits: fins al 21 de maig.
  
ESO. Oferta general: fins al 25 de juny.
  
Batxillerat, BUP/COU, FP i Cicles Formatius de Grau Mitjà: fins al 28 de maig.
  
8. Contestació per escrit a les reclamacions
  
E. Infantil/E. Preescolar, E. Primària, E. Especial: fins al 18 de maig.
  
ESO. Confirmació de plaça d'alumnes adscrits: fins el 25 de maig.
  
ESO. Oferta general: fins a l'1 de juliol.
  
Batxillerat, BUP/COU, FP i Cicles Formatius de Grau Mitjà: fins al 4 de juny.
  
9. Publicació als centres de la llista definitiva d'alumnes admesos
  
E. Infantil/E. Preescolar, E. Primària, E. Especial: fins al 19 de maig.
  
ESO. Confirmació de plaça d'alumnes adscrits: fins al 26 de maig.
  
ESO. Oferta general: fins al 5 de juliol.
  
Batxillerat, BUP/COU, FP i Cicles Formatius: fins al 8 de juny
  
10. Termini de formalització de la matrícula
  
E. Infantil/E. Preescolar, E. Primària, E. Especial: fins al 31 de maig.
  
ESO. Confirmació de plaça d'alumnes adscrits: fins el 16 de juliol.
  
ESO. Oferta general: fins al 23 de juliol.
  
Batxillerat, BUP/COU, FP i Cicles Formatius de Grau Mitjà: fins al 16 de juliol.
  
Els alumnes que sol·liciten centres públics podran formular, davant la Comissió d'Escolarització, reclamació contra les llistes definitives d'alumnat en el termini de 4 dies hàbils des de la seua publicació.
  
Els alumnes que sol·liciten centres privats podran formular reclamació davant la Direcció Territorial de Cultura i Educació (article 33 de l'Ordre de 3 d'abril de 1998).
  
D'acord amb el que s'estableix en la citada ordre d'escolarització, les llistes de les vacants al centres públics i privats concertats s'efectuaran d'acord amb el que s'estableix en els annexos V, VI, VII, VIII i IX d'aquesta ordre.
  
Els centres de Preescolar, Batxillerat Unificat i Polivalent, Curs d'Orientació Universitària i Formació Professional utilitzaran exclusivament els annexos XV, XVI, XVII, XVIII.
  
Les llistes de matriculació s'emplenaran en els annexos X, XI, XII, XIII.
  
L'actuació de les comissions municipals d'escolarització haurà d'ajustar-se a allò que disposen els articles dotze i tretze del Decret 27/1998, de 10 de març, i l'article sis i següents de l'Ordre de 3 d'abril de 1998.
  
Tercer
  
El calendari que s'ha de seguir en el procés de matriculació extraordinària per a les sol·licituds d'admissió a centres de Batxillerat, BUP/COU, Formació Professional serà el següent:
  
1. Presentació de sol·licituds d'admissió: de l'1 al 3 de setembre
  
2. Classificació d'aquestes per part de les comissions d'escolarització per a evitar duplicitats: fins al 6 de setembre.
  
3. Baremació i selecció de sol·licituds per part dels òrgans competents dels centres, publicació de la llista provisional d'admesos i tramesa de la documentació a les comissions d'escolarització: fins al 7 de setembre.
  
4. Termini de reclamació davant els consells escolars: fins al 10 de setembre.
  
5. Procés de redistribució d'alumnes per part de les comissions d'escolarització: fins al 13 de setembre.
  
6. Publicació de les llistes definitives: fins al 14 de setembre.
  
7. Termini de formalització de la matrícula: fins al 16 de setembre (en aquest cas s'utilitzaran els mateixos formularis que en el procés de juny).
  
Una vegada finalitzat l'anterior procés, es publicaran les places ocupades i les vacants que hi haja en cada un dels centres i en cada municipi (annexos XIV i XV). Junt a aquests annexos, als taulers d'anuncis s'informarà del procediment que s'ha de seguir per a l'escolarització de tots els alumnes que necessiten un lloc escolar a partir d'aquesta data.
  
Quart
  
Podran matricular-se en el primer curs d'Educació Primària només els alumnes que hagen complit o complisquen els 6 anys d'edat fins al 31 de desembre de 1999.
  
Cinqué
  
Els alumnes admesos hauran de formalitzar la matrícula en les dates establides en aquesta resolució. Amb aquesta finalitat, els alumnes matriculats als centres públics que impartisquen primer cicle d'ESO, presentaran fotocòpia de les pàgines 20 i 21 del llibre d'escolaritat, degudament confrontades amb l'original (article 35 de l'ordre esmentada).
  
Es consideraran com a vacants les places assignades a aquells alumnes admesos que no hagueren formalitzat la matrícula dins del termini i s'entendrà que aquests alumnes renuncien a dites vacants (article 23 del Decret 27/1998). En aquest cas, les places vacants s'assignaran a aquells que els toque seguint l'ordre de preferència.
  
Sisé
  
Als centres d'Ensenyament Secundari, l'accés a la modalitat de Batxillerat o a un Cicle Formatiu requerirà procés d'admissió, amb independència que l'alumne es trobe cursant altres ensenyaments, fins i tot no obligatoris, al mateix centre.
  
Els alumnes de Batxillerat, BUP/COU i FP que no canvien de centre i hagen superat totes les assignatures en l'avaluació final de juny, formalitzaran la matrícula en el període de matriculació de juny. Igualment, els alumnes que no canvien de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, formalitzaran la matrícula per al curs següent en el període de matriculació de juny.
  
Seté
  
Si es tracta d'alumnes escolaritzats anteriorment en altres centres d'Ensenyaments Mitjans presentaran el llibre de qualificació degudament diligenciat o, quan no se'n tinga i mentre que es presente el llibre anteriorment esmentat, el certificat de baixa del centre anterior amb expressió de la seua situació acadèmica.
  
Els criteris d'admissió i proves d'accés a Cicles Formatius de Grau Superior s'atendran a les normes dictades per la Conselleria de Cultura, Educació i Ciència.
  
Els alumnes repetidors de Batxillerat, BUP/COU i Formació Professional quan desitgen canviar de centre, participaran en el procés d'admissió d'alumnes a setembre.
  
Vuité
  
El canvi de curs, cicle, etapa o nivell educatiu, en un centre sostingut totalment o parcialment amb fons públics, dins del mateix centre o recinte escolar, i fins a la finalització de l'educació bàsica, no requerirà procés d'admissió d'aquells alumnes que, tot i que passen a un nivell totalment sostingut amb fons públics, procedisquen d'un parcialment sostingut amb fons públics, en l'ingrés del qual es va seguir el procés d'admissió regulat per així establir-ho preceptivament la norma aplicable.
  
Nové
  
Les rendes anuals de la unitat familiar es valoraran segons el salari mínim interprofessional fixat pel govern de la nació per a l'any 1997 (BOE de 28.12.96).
  
Salari mínim per dia 2.221 PTA.
  
Salari mínim per mes 66.630 PTA.
  
Salari mínim per any 932.820 PTA.
  
València, 5 de febrer de 1999.- El director territorial de Cultura i Educació: Pablo Antonio Crespo López.
  
Annex
  
Calendari d'admissió d- alumnes a centres docents no universitaris sostinguts amb fons públics de la província de València.